“เงินบาท” เปิดอ่อนค่า 38 บ. หลังดอลลาร์แข็ง
“ตลาดเงินบาท” เปิดอ่อนค่า 38 บาท/ดอลลาร์ ปรับตัวอ่อนค่าจากปิดตลาดช่วงเย็นวานนี้ที่ระดับ 37.94 บาท/ดอลลาร์ หลังดอลลาร์แข็งค่า เนื่องจากตลาดกังวลกรณีรัสเซียยกระดับการโจมตียูเครน และโควิด-19 ระลอกใหม่ในจีน
“เงินบาท” เปิดอ่อนค่า 38 บาท/ดอลลาร์ ปรับตัวอ่อนค่าจากปิดตลาดช่วงเย็นวานนี้ที่ระดับ 37.94 บาท/ดอลลาร์ หลังดอลลาร์แข็งค่า เนื่องจากตลาดกังวลกรณีรัสเซียยกระดับการโจมตียูเครน และโควิด-19 ระลอกใหม่ในจีน
11 ต.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 38.00 บาท/ดอลลาร์ ปรับตัวอ่อนค่าจากปิดตลาดช่วงเย็นวานนี้ที่ระดับ 37.94 บาท/ดอลลาร์ เนื่องจากดอลลาร์แข็งค่า หลังตลาดมีความกังวลต่อสถานการณ์ความรุนแรงในยูเครนจากการที่รัสเซียยกระดับการโจมตีมากขึ้น และ สถานการณ์การแพร่ระบาดของโควิด-19 ระลอกใหม่ในจีนที่อาจส่งผลต่อการฟื้นตัวด้านท่องเที่ยว
“บาทอ่อนค่าจากเปิดตลาดเย็นวานนี้ เนื่องจากตลาดกังวลกรณีรัสเซียยกระดับการโจมตียูเครน และโควิด-19 ระลอกใหม่ในจีน” นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 37.90-38.10 บาท/ดอลลาร์ แต่เงินบาทมีแนวโน้มอ่อนค่าจากการค้าทองคำ หลังราคาทองคำในตลาดโลกปรับตัวลดลงกว่า 30 ดอลลาร์
“ทิศทางบาทน่าจะแกว่งตัวในกรอบ ตลาดรอดูตัวเลขเงินเฟ้อของสหรัฐฯ ในช่วงค่ำวันพฤหัสฯ แต่บ้านเราเป็นวันหยุด” นักบริหารเงิน กล่าว